Reverendissimis in Christo patribus ac dominis suis carissimis domino Cisterciensi ceterisque diffinitoribus in proximo generali capitulo constituendis, frater Hugo abbas Alberippe ordinis prefati, Lingonensis diocesis, reverenciam debitam cum noticia veritatis. Noveritis quod anno Domini M° CCC° L° XXIIII°, IXa die mense septembris in introitu ecclesie monasterii mei in mei presencia, hora quasi prima, soror Agnes de Boceneto, humilis abbatissa Vallisbaonis ordinis predicti et conventus ejusdem tractatum fecerunt more solito ordinis nostri juxta principialum continentiam statutorum de et super quibusdem permutationibus magis sibi utilibus grangie sue in villa de Gulis situata de monte et appendiciis suis universis tam in terris, pratis, censivis et usagiis quibuscumque ac de sex sextariis bladi in molendino predicti loci annuatim eisdem debitis perpetuo faciendis pro quadam grangia inbladata et suis pertinentiis tam in terris, pratis, censivis et usagiis quibuscumque Buge vocata in finagio de Vallebaone situata magistro de Mormento et suis fratribus jure hereditario pertinente, dicto suo monasterio de Vallebaone magis utiliori ut unanimiter esserbant prout utilitati dicti monasterii, per vos reverendissimum patrem et dominos diffinitores vestri capituli generalis melius et utilius videbitur expedire nomina vero istud factum tractatum et consentum in eodem. Soror Agnes abbatissa predicta de conventu vero, soror Ysabella de Senaidez priorissa, Johanneta de Torcenayo cantrix, Beatrix de Gandavo et Johanneta ejus soror, predicti monasterii moniales professe, majorem et saniorem partem predicti conventus facientes. In cujus rei testimonium, ego frater Hugo, abbas predictus presenti tractatui sigillum meum appendi feci, anno et die quibus supra. Et je suer Agnes de Boucenoys, humble abbaasse de Valbaon, et nous suers Ysabel de Senaidez prieuse, Jehannote de Torcenay chantre, Beatrix de Gant et Jehannote sa suers, nonnains professes du dit monastere, avons mis nos seaulz avec le sel de reverent pere en Dieu l'abbé d'Aulberive en notre present trattié en tesmoin de veritey au jour et l'am que dessuz.